stanford-oval/wikipedia huggingface dataset:
ADS-B

ADS-B:n toimintamalli
ADS-B (Automatic Dependent Surveillance–Broadcast) on ilmailuun liittyvä valvonta- ja seurantaradioteknologia, jonka avulla lentokoneet ja maa-asemat voivat seurata reaaliajassa toistensa sijaintia, nopeutta ja muita tietoja. ADS-B: stä tulee välttämättömät ilmatilan valvontatekniikka kaikkialla maailmassa, ja sen tarkoitus on parantaa turvallisuutta, tehokkuutta ja yhteensopivuutta ilmailutoiminnassa. ADS-B:n avulla muut ilma-alukset ja lennonjohto voivat seurata ilma-aluksen sijaintia ja korkeutta ilman tutkaa.
ADS-B yhdistää ilma-aluksen paikannustiedot, lentolaitteiston ja maainfrastruktuurin muodostaen tarkan yhteyden ilma-alusten ja lennonvalvonnan välille. ADS-B on suorituskykyyn perustuva järjestelmä, joka tarjoaa tutkaa tarkempaa valvontaa ja koostuu kahdesta osapalvelusta: ADS-B Out ja ADS-B In.
ADS-B Out lähettää tietoja, kuten ilma-aluksen GPS-sijainnin, korkeuden ja maanopeuden maa-asemille ja muille ilma-aluksille sekunnin välein.
ADS-B In puolestaan mahdollistaa varustetuille ilma-aluksille sää- ja liikennetiedon näkymisen suoraan ohjaamossa lisäten lentäjien tietoisuutta ympäröivästä liikenteestä ja sääolosuhteista.
ABS-CBN

| ABS-CBN |
| --- | --- |

Tunnuslause:  In the Service of the Filipino
Yritysmuoto:  osakeyhtiö
ISIN:  PHY0001Y1074
Perustettu:  Yhtiö: 13. kesäkuuta 1946 Televisiokanava: 23. lokakuuta 1953 (ensimmäinen laukaisu) 14. syyskuuta 1986 (uudelleenkäynnistys)
Perustaja:  James Lindenberg Antonio Quirino Eugenio López Sr. Fernando López
Lakkautettu:  Televisiokanava:   21. syyskuuta 1972 (poikkeustila) 5. toukokuuta 2020 (vanhentunut lisenssi)
Toimitusjohtaja:  Carlo Katigbak
Puheenjohtaja:  Mark Lopez
Kotipaikka:  Quezon City, Filippiinit
Toimiala:  media, viihde
Liikevaihto:  32 mrd. PHP (n. 550 milj. EUR) (2010)
Nettotulos:  3,2 mrd. PHP (n. 55 milj. EUR) (2010)
Henkilöstö:  11 500+ (2010)
Emoyhtiö:  Lopez Group of Companies
Omistaja:  Lopezin perhe
Kotisivu:  www.abs-cbn.com
Infobox OKVirheellinen NIMI-arvo: 
ABS–CBN Corporation (tunnetaan yleisesti nimellä ABS-CBN) on filippiiniläinen mediayhtiö, jonka pääkonttori on Dilimanissa, Quezon Cityssä. ABS-CBN on perustettu Bolinao Electronics Corporation-nimisenä vuonna 1946. Se vaihtoi nimeään 1. helmikuuta 1967.
Yhtiö syntyi Alto Broadcasting Systemin ja Chronicle Broadcasting Networkin sulautuessa.
5. toukokuuta 2020 ABS-CBN sulki kaikki radio- ja televisioasemansa Filippiineillä, koska yhtiön toimilupaa ei ollut uusittu.
Televisio-ohjelmat

TV Patrol
Pinoy Big Brother
Ang Probinsyano
Logot

1967-1972
1986-2000
2000-2013
2013-
Aiheesta muualla

Kuvia tai muita tiedostoja aiheesta ABS-CBN Wikimedia Commonsissa
Viralliset sivut (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Yhdysvallat
Helsingin suurmoskeijahanke

Helsingin suurmoskeija oli vuosina 2016–2017 vireillä ollut hanke suuren moskeijan rakentamiseksi Helsinkiin. Hankkeesta oli määrä käynnistää kansainvälinen arkkitehtuurikilpailu aikaisintaan kevätkesällä 2018. Kaupungin virkamiehet hyväksyivät hankkeen, mutta kaupunkiympäristölautakunta ei puoltanut sitä. Sen jälkeen joulukuussa 2017 hakijat vetivät tonttivarauksensa pois.
Suurmoskeijahankkeesta käytiin vilkasta julkista keskustelua, ja erityistä huomiota sai hankkeen ulkomailta tuleva rahoitus. Hankkeen vastustajat katsoivat sunnalaisten johtaman suurmoskeijan levittävän Suomeen äärikonservatiivista salafismia ja kiristävän Suomessa asuvien, eri suuntauksiin kuuluvien muslimien keskinäisiä suhteita.
Suunnitelma

Tavoitteena oli rakentaa moskeija keskeiselle paikalle. Sijaintipaikaksi suunniteltiin Hanasaarta Sörnäisten rantatien varressa. Lähellä sijaitseva Hanasaaren voimalaitos suljettiin vuonna 2023. Hankkeen tiedottaja Pia Jardi kertoi suunnitellun moskeijan kooksi noin 3 000 neliömetriä. Sen lisäksi viereen olisi rakennettu 15 000 neliömetrin monitoimikeskus, joka olisi sisältänyt muun muassa kulttuuri-, liikunta-, sosiaali- ja koulutustiloja. Jardi arveli, että moskeijaan tulisi varmaankin miehille ja naisille erilliset tilat. Pidettiin myös mahdollisena, että moskeijan minareeteista tultaisiin antamaan rukouskutsuja. Moskeijan kokonaiskerrosalaksi olisi tullut yhteensä 18 200 neliömetriä, mikä olisi vastannut lähes eduskuntataloa.
Helsingin Sanomien teettämässä ja Kantar TNS:n huhtikuussa 2017 suorittamassa mielipidekyselyssä 54 prosenttia haastatelluista Helsingin asukkaista oli ”täysin samaa mieltä” tai ”jokseenkin samaa mieltä” väitteestä, jonka mukaan ”Helsinkiin voisi rakentaa suurmoskeijan, jos siihen ei käytetä kaupungin rahaa”. Vastanneista noin kaksi viidennestä ei hyväksynyt suurmoskeijahanketta. Puolueista suurmoskeijan rakentamista vastustivat yksimielisimmin perussuomalaiset, mutta kritiikkiä hanketta kohtaan esiintyi yli puoluerajojen. Helsingin pormestariehdokas Jan Vapaavuori (kok.) vastusti moskeijahanketta, koska se ”provosoisi ja lietsoisi turhaa vastakkainasettelua”.
Suunnitelma > Taustalla toimivat järjestöt

Hanketta vetämään perustettiin 16. joulukuuta 2016 Oasis-säätiö. Säätiön hallituksessa ovat entinen suurlähettiläs Ilari Rantakari, Abdessalam Jardi, Nuoret Muslimit ry:n puheenjohtaja Muttaqi Khan, Suomen islamilaisen yhdyskunnan imaami Anas Hajjar ja entinen puheenjohtaja Mohammed Hussein Omer sekä Pia Aiyad. Säätiöön kuuluvat kirkkohallituksen rahoittama Kulttuuri- ja uskontofoorumi Fokus eli entinen Kristillinen kulttuuriliitto, Suomen Muslimiliitto ry ja Suomen Musliminaiset ry. Hanketta tukee Suomi–Bahrain-ystävyysseura. Lisäksi suunnitteluun osallistui Helsingin Diakonissalaitos. Heinäkuussa 2015 tiedotusvälineet uutisoivat kirkkohallituksen roolista suurmoskeijahankkeessa. Uutisointia seuranneina päivinä kirkosta eroaminen eroakirkosta.fi-sivuston kautta kaksinkertaistui.
Fokus ry:n puheenjohtaja, entinen suurlähettiläs Ilari Rantakari on myös Suomi–Bahrain-ystävyysseuran perustaja ja puheenjohtaja. Suomen Muslimiliitto -yhdistykseen kuuluu viisi jäsenjärjestöä. Yksi niistä on Suomen Musliminaiset ry. Pia Jardi toimii kummankin yhdistyksen hallituksen jäsenenä. Jardi on myös Suomi–Bahrain-ystävyysseuran perustajajäsen. Helsingin suurmoskeijahankkeen taustalla on myös nähty yhteyksiä Muslimiveljeskuntaan.
Suunnitelma > Rahoitus

Hankkeen kustannusarvio oli 110–140 miljoonaa euroa, josta suurin osa olisi saatu Persianlahden maista. Rakennuksen valmistuttua moskeijan ja monitoimikeskuksen käyttö- ja ylläpitokustannuksiin arvioitiin tarvittavan vuosittain 5–7 miljoonaa euroa. Varainhankinnan järjestäjäksi ilmaantui Bahrain, joka olisi koordinoinut rahoitusta ja rahoittanut moskeijan imaamien koulutusta. Rahoitus olisi tiettävästi tullut Saudi-Arabiasta ja islamin konservatiivisinta tulkintaa wahhabismia edustavilta arabiliikemiehiltä. Muiksi mahdollisiksi rahoittajiksi mainittiin rahoitusselvityksessä Arabiemiraatit ja Marokko. Oasis-säätiön mukaan rahoittajat olivat ilmaisseet valmiutensa vastata moskeijan käyttökustannuksista kymmenen vuoden ajan sen valmistumisesta lähtien. Joulukuuhun 2017 mennessä Bahrainista oli lähetetty moskeijan suunnitteluun lähes puoli miljoonaa euroa. Koska Oasis-säätiö ei ollut vielä virallisesti toiminnassa, varat oli kanavoitu Suomi–Bahrain-ystävyysseuran kautta.
Helsingin kaupunki katsoi tarvitsevansa apua rahoituksen seuraamiseksi. Helsingin kaupunkiympäristölautakunnan esityksessä kaupunginhallitukselle korostettiin, että rahoituksen tuli olla läpinäkyvää ja avointa eikä se saanut aiheuttaa riippuvuussuhteita.
Myönteisiä lausuntoja

Oasis-säätiön tiedottaja Pia Jardi korosti, että vaikka Helsingissä oli kolmisenkymmentä "rukoushuonetta",  muslimeilta puuttui "varsinainen moskeija", joita Suomessa oli vain yksi Järvenpäässä. Jardin mielestä moskeijan vastustajien tuli kysyä itseltään, riittäisikö kristityille se, että heillä olisi seurakuntataloja, muttei kirkkoja. Muslimeilla "varsinainen moskeija" tarkoittaa moskeijaa, jossa ei ole muita tiloja eikä rakennus ole fyysisesti kiinni muissa rakenteissa. Jardi totesi myös, että suurmoskeija olisi sekä sunnien että šiiojen yhteisessä rukouskäytössä. Hän ei uskonut ristiriitoja tulevan.  Kyseessä oli sunnimoskeija, minne kuitenkin myös šiiat toivotettiin tervetulleiksi. Myös piispainkokouksen pääsihteeri Jyri Komulainen näki asian niin, että suurmoskeija kokoaisi yhteen erilaisia muslimisuuntauksia.
Euroopan neuvoston rasismin ja suvaitsemattomuuden vastainen komissio ECRI oli vaatinut Suomea koskevassa raportissaan vuonna 2013, että Helsingin seudulle rakennetaan maahanmuuttajataustaisille muslimeille "varsinainen moskeija". ECRI oli kannustanut Suomen viranomaisia vuoropuheluun maahanmuuttajataustaisten muslimien kanssa moskeijan rakentamiseksi ja suosittanut, että asia ratkaistaan niin pian kuin mahdollista.
Suomen evankelis-luterilainen kirkko kommentoi, ettei se ole sinänsä mukana moskeijahankkeessa, mutta suhtautuu myönteisesti uskonnonharjoittamisen mahdollisuuksien parantamiseen. Piispainkokouksen pääsihteeri Jyri Komulaisen mukaan suurmoskeija olisi yhteiskunnan kädenojennus, joka auttaisi hillitsemään niitä psykologisia rakenteita, jotka kasvattavat radikalismia. Radikalismin kasvupohjaa ovat syrjäytymisen ja sivuun jäämisen tunteet. Sen sijaan mukaan ottaminen auttaa kotoutumista. Siksi tarvitaan integroivia rakenteita, jotka perustuvat uskonnonvapauteen. Komulainen uskoi myös, että uskonnollisen moninaisuuden näkyminen lisäisi kiinnostusta myös kristinuskoa kohtaan. Sen sijaan moskeijan ulkomailta tulevaan mahdolliseen ohjaukseen Komulainen suhtautui kielteisesti.
Suurmoskeijan kannattajiin kuului myös Siirtolaisuusinstituutti. Sen mukaan suurmoskeija  mieluummin vähensi kuin lisäsi muslimien radikalisoitumista. Sen sijaan suurmoskeija toimisi todisteena "islamin ja muslimien hyväksytystä ja julkisesti näkyvästä läsnäolosta Suomessa."
Hankkeen kaatuminen

Helsingin kaupunkiympäristölautakunta ei puoltanut joulukuussa 2017 suunnitteluvarausta moskeijalle ja monitoimikeskukselle. Lautakunta perusteli yksimielistä päätöstä muun muassa sillä, että rahoituksen alkuperässä oli liian paljon avoimia kysymyksiä. Lautakunnan varapuheenjohtajan mukaan lautakunnan kielteisellä päätöksellä oli olennainen vaikutus myös kaupunginhallituksen oletettuun tulevaan päätökseen moskeijahankkeen etenemisestä. 14. joulukuuta 2017 Suomen Muslimiliitto, Suomen Musliminaiset ja Uskonto- ja kulttuurifoorumi Fokus ilmoittivat vetäneensä tontinvaraushakemuksensa pois. He sanoivat aikovansa tutustua kaupunginympäristölautakunnan päätöksen perusteluihin ja harkitsevansa tontinvarausta myöhemmin.
Pia Jardi kertoi, ettei taustaryhmä ollut luopumassa hankkeesta vaan hakemus vedettiin pois siksi, että lautakunnan päätöksen jälkeen sen käsittely olisi tuntunut turhalta ja ajan tuhlaukselta. Jardin mukaan oli hyvin mahdollista ja luultavaa, että taustaryhmä jättäisi jossain muodossa uuden hakemuksen Helsingissä. Hankkeen ajajat olivat kertoneet julkisuuteen, että he voivat harkita suurmoskeijan rakennuspaikaksi myös Espoota tai Vantaata.
Vantaan kaupunginhallituksen puheenjohtaja, kokoomuksen kansanedustaja Sari Multala kertoi kuitenkin: ”En usko, että näillä edellytyksillä hankkeella olisi Vantaallakaan edellytyksiä toteutua”. Samoilla linjoilla oli Vantaan kaupunginvaltuuston puheenjohtaja, SDP:n kansanedustaja Antti Lindtman, jonka mielestä kyseessä oli hyvin massiivinen hanke: ”Suunnitellun kokoisia moskeijoita ei löydy tällä hetkellä esimerkiksi muista Pohjoismaista.” Myös Lindtman suhtautui epäillen hankkeen rahoituskuvioihin.
Espoon kaupunginhallituksen puheenjohtaja Markku Markkula (kok.) ja kaupunginvaltuuston puheenjohtaja, vihreiden kansanedustaja Jyrki Kasvi eivät pitäneet täysin mahdottomana suurmoskeijan sijoittumista Espooseen. Kasvin mukaan hankkeen mahdollisuudet riippuivat sen yksityiskohdista ja toteutettavuudesta. Hän viittasi Karakalliossa sijaitsevan mormonikirkon rakentamiseen, josta ei syntynyt edes keskustelua hankesuunnitelman, tontin ja rahoituksen ollessa järjestyksessä.
Kauniaisten kaupunginhallituksen puheenjohtaja, RKP:n kansanedustaja Veronica Rehn-Kivi ja kaupunginjohtaja Christoffer Masar tyrmäsivät suoralta kädeltä moskeijan sijoittumisen Kauniaisiin, koska sille ei yksinkertaisesti olisi ollut tilaa. Järvenpään kaupunginvaltuuston puheenjohtaja Eemeli Peltonen (SDP) ei uskonut että hankkeeseen olisi kunnassa kiinnostusta tai kaavallista valmiutta.
Suurmoskeijahankkeesta vastuussa olleen Oasis-säätiön säännöt oli jätetty ennakkotarkastukseen joulukuussa 2015, mutta säätiötä ei ollut saatu rekisteröidyksi joulukuuhun 2017 mennessä. Suomi–Bahrain-ystävyysseuran varapuheenjohtajan Marja Pentikäisen mukaan Bahrainin myöntämät 400 000 euroa olivat joulukuussa 2017 yhdistyksen tilillä. Ilta-Sanomat kertoi keväällä 2017, että moskeijan tonttivaraushakemuksen taustalla olevalla Suomen Muslimiliitolla ja hankkeen yhteistyökumppaniksi nimetyllä Suomen islamilaisella neuvostolla oli mennyt ulosottoon tuhansia euroja.
Joachim Boldt

Joachim Boldt  (s. 29. syyskuuta 1954) on saksalainen anestesiologi. Hän oli 2000-luvun alusta johtavia laskimoon annettavien kolloidiliuosten tutkijoita. Vuonna 2010 hänen tutkimuksistaan alkoi kuitenkin paljastua epäselvyyksiä, ja tammikuuhun 2025 mennessä 220 hänen lähes 400:sta tutkimusjulkaisustaan oli vedetty takaisin. Selvityksissä on paljastunut, että Boldtin tutkimusten eettisissä käsittelyissä oli puutteita ja lisäksi tutkimustuloksia oli manipuloitu kun potilastietoja ja laboratoriotuloksia puuttui. On arveltu, että Boldtin julkaisut ovat johtaneet munuaisvaurioihin ja jopa potilaiden kuolemiin.
ED

| ED |
| --- | --- |

Tyyppi:  energiajuoma
Valmistaja:  Hartwall
Alkuperä:   Suomi
Valmistus aloitettu:  2003
Infobox OKNimi-testi OK: 
EDin aiempi logo.
ED on Hartwallin valmistama energiajuoma, joka sisältää kofeiinia, guaranaa ja tauriinia. Se tuli myyntiin vuonna 2003. Perusversion lisäksi tuotetta myydään myös kevyempinä ED Lemon ja ED Green Lightina  sekä 2016 lähtien myös ED No Calories Citruksena. Näiden tuotteiden lisäksi ED:in valikoimaan kuuluu tällä hetkellämilloin? myös ED Redberry sekä päärynänmakuisena markkinoitu ED BCAA Pear ja marjojenselvennä makuiseksi ilmoitettu ED BCAA Berry.
Syyskuussa 2006 Hartwall toi markkinoille R-ED-kampanjatuotteen, joka oli samanmakuista, kuin normaali ED, mutta väriltään punaista (engl. red). Keväällä 2007 ilmestyi punainen, karpalon makuiseksi mainostettu ED Redberry. Kesällä 2008 ilmestyi  ED Green Light, joka on väriltään vihreää ja maultaan gojimarja-omena.
EDistä julkaistiin keväällä 2009 myös mehujää. Uusia ED-energiajuomia ilmestyi jälleen 2016, kun toukokuussa lanseerattiin ED No Calories Citrus, sekä elokuussa ED BCAA Pear- ja ED BCAA Berry -juomat.
Viimeisin ED-energiajuoma ED Extra Caffeine No Sugar. Se julkaistiin vuoden 2024 lopussa, kun tuote korvasi markkinoilta liian vahvana poistetun Ed Double Caffeine No Sugarin.
ED-tuotteet > Nykyiset

ED Original
ED Original No Sugar (sokeriton)
ED Lemon No Sugar (sitruunanmakuinen, sokeriton)
ED Redberry (karpalon- ja puolukanmakuinen, lopetettu joulukuussa 2009, mutta palasi heinäkuussa 2014)
ED Dragonfruit Frost Edition (pitaijanmakuinen, lisätty viilentävän tuntemuksen tuottavaa aromia)
ED Sour Strawberry (kirpeän mansikan makuinen)
ED Vanilla (vaniljanmakuinen)
ED Tropical
ED Sour Apple No Sugar (kirpeän omenan makuinen, sokeriton)
ED Extra Caffeine No Sugar (200 milligrammaa kofeiinia, sokeriton)
ED-tuotteet > Myynnistä poistuneet

R-ED
ED Power Shot (enemmän kofeiinia, 54 mg/100 ml, myytiin 2-packeissa)
ED Special F/X Light (limited edition, baobabin ja rambutaanin makuinen, väritön, loisti UV-valossa. Lopetettiin vuonna 2010.)
ED GRL (tauriiniton, makuina granaattiomena ja pippuri)
ED Scizzo Light
ED Green Light (vuodelta 2008, myynnissä uudella nimellä ED Greenfruit No Sugar)
ED With Extra Bite
ED BCAA Pear (päärynänmakuinen BCAA-juoma, vuodelta 2016)
ED BCAA Berry (marjojenmakuinen BCAA-juoma, vuodelta 2016)
ED Gamer Light (mustikanmakuinen, magnesium- ja sinkkipitoinen, vuodelta 2018)
ED Mango (mangonmakuinen)
ED Golden Kiwi (kiivinmakuinen)
ED Pink Grapefruit
ED Greenfruit No Sugar (omenan- ja gojimarjanmakuinen, sokeriton) (poistui valikoimista loppukesästä 2024)
ED Double Caffeine No Sugar (sisälsi 320 milligrammaa kofeiinia, sokeriton) (poistui valikoimista loppuvuodesta 2024 Ruokaviraston puututtua tuotteeseen)
Aiheesta muualla

Viralliset sivut
ED Hartwallin sivuilla
ED-pullo.
ED greenfruit
Heartbreak Anthem

| ”Heartbreak Anthem” Galantis, David Guetta & Little Mix |
| --- | --- | --- |

Singlen tiedot
 Äänitetty : 2020-2021
 Julkaistu: 20. toukokuuta 2021
 Formaatti: digitaalinen lataus
 Tuottaja(t): Galantis, David Guetta
 Tyylilaji: EDM
 Kesto: 03.03
 Levy-yhtiö: Atlantic Records
Galantisin muut singlet
| ”The Best” 2021 | ”Heartbreak Anthem” 2021 | ”Tears for Later” 2021 |
David Guettan muut julkaisut
| ”Get Together” 2021 | ”Heartbreak Anthem” 2021 | ”Shine Your Light” 2021 |
Little Mixin muut julkaisut
| ”Confetti” 2021 | ”Heartbreak Anthem” 2021 | ”Kiss My (Uh-Oh)” 2021 |
Heartbreak Anthem on ruotsalaisen DJ-tuottajaduo Galantisin, ranskalaisen DJ-tuottaja David Guettan ja brittiläisen tyttöbändi Little Mixin musiikkikappale. Sen julkaisi Atlantic Records digitaalisesti ladattavana singlenä 20. toukokuuta 2021. Kappaleen ovat sanoittaneet Guetta, Galantisin jäsen Christian Karlsson, sekä Little Mixin jäsenet Perrie Edwards, Leigh-Anne Pinnock ja Jade Thirlwall. Sanoiltaan kappale kertoo päättyneestä parisuhteesta eteenpäin menemisestä. Kappaleessa oli alun perin myös Little Mixin entisen jäsenen Jesy Nelsonin esittämiä sanoja, mutta hänen erottua yhtyeestä kappaleen laulusovitusta uudelleensovitettiin. Kappaleen musiikkivideon ohjasi Samuel Douek ja se julkaistiin singlen julkaisupäivänä. Videolla nähdään Little Mixin jäsenet nähdään keskellä teatterituotantoa.
Heartbreak Anthem oli julkaisunsa jälkeen kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Isossa-Britanniassa, Libanonissa ja Uudessa-Seelannissa. Julkaisunsa jälkeen Heartbreak Anthem on myynyt Isossa-Britanniassa platinaa.
Käännös suomeksi
Korppoon madonna

| Korppoon madonna |
| --- | --- |
Nimi:  Korppoon madonna
Valmistumisvuosi:  1200
Teostyyppi:  Veistos
Materiaali:  Puulevy
Korkeus:  68,5  cm
Leveys:  20  cm
Kokoelma:  Kansallismuseo
Sijainti:  Kansallismuseo
Korppoon madonna on  vanhin Suomessa säilynyt kirkollinen puuveistos. Se on valmistettu pähkinäpuusta 1200-luvulla. Veistoksen arvellaan olevan peräisin Kölnistä. Se edustaa romaanista tyyliä. Ei ole varmuutta, onko veistos alun perin tehty Korppoon kirkkoa varten vai sinne myöhemmin siirretty.
PMU

| PMU |
| --- | --- |

Yritysmuoto:  Yleishyödyllinen yhteisölähde?
Perustettu:  1930
Toimitusjohtaja:  Philippe Germond
Kotipaikka:  Pariisi  Ranska
Toiminta-alue:  Rahapelit
Tuotteet:  Hevospelit, urheiluvedonlyönti, nettipokeri
Liikevaihto:  9,5 miljardia euroa (2010)
Liikevoitto:  791 miljoonaa euroa (2010)
Omistaja:  Cheval Français ja France Galop
Kotisivu:  http://www.pmu.fr/
Infobox OKVirheellinen NIMI-arvo: 
Pari mutuel urbain (lyh. PMU) on ranskalainen hevosvedonlyöntiä järjestävä rahapeliyhtiö. Vuodesta 2010 lähtien yhtiöllä on ollut oikeus järjestää myös urheiluvedonlyöntia sekä nettipokeria. Ne vastaavat kuitenkin vain parin prosentin osuutta yhtiön liikevaihdosta. PMU on perustettu vuonna 1930. Se on Ranskan lainsäädännön mukaan voittoa tavoittelematon yleishyödyllinen yhteisö (groupement d'intérêt économique).
PMU:n omistavat Ranskan raviurheilun keskusliitto Cheval Français ja laukkaurheilun keskusliitto France Galop. Yhtiöllä on yli 10 000 pelipistettä Ranskassa ja maan merentakaisilla alueilla. Pelaaminen on mahdollista myös internetin kautta. PMU on Euroopan suurin ja maailman toiseksi suurin hevospelien järjestäjä.
Vaikka PMU:lla on yksinoikeus järjestää hevosvedonlyöntiä Ranskassa, yhtiöllä on kuitenkin internetissä toimiva kilpailija, Zeturf. Se tarjoaa vedonlyöntiä ranskalaisiin hevosurheilukohteisiin samoilla pelimuodoilla kuin PMU. Ranskalaiset oikeusistuimet ovat todenneet yhtiön toiminnan laittomaksi ja se on siirtänyt kotipaikkansa Maltalle, kuten useat muutkin internetissä toimivat vedonlyöntiyhtiöt.
Suomesta on mahdollisuus pelata viikoittain muutamiin PMU:n järjestämiin ravikilpailuihin Veikkauksen kautta.
Vuodesta 1991 lähtien PMU on sponsoroinut Ranskan ympäriajon pistekilpailua johtavan pyöräilijän pitämää ns. Vihreää paitaa.
Aiheesta muualla

PMU:n kotisivut
Tihvinän selänne

Tihvinän selänne tai Tihvinän ylänkö tai Tihvinän vuorijono (ven. Ти́хвинская гряда́, Tihvinskaja grjada ) on kumpuileva ylänkö Venäjällä Laatokan kaakkoispuolella Novgorodin ja Leningradin alueilla. Se kuuluu laajempaan Valdain ylänköalueeseen, joka sijaitsee Keski-Venäjän tasangon luoteisosassa. Tihvinän selänne on lounas-koillis- suuntainen ja se yhdistää Valdain ylängön keskusalueen sen koillisosassa sijaitsevaan Vepsän ylänköön.
Maantietoa > Muodostumat

Selänne on selvärajainen geologinen jäänne, joka makaa Inkerin tasangolla (engl. Izhora Plateau). Tasanko muodostuu ordovikikauden kalkkikivestä ja hiekkakivestä. Selänteellä on Laatokan puolella korkeusvaihteluissa havaittava kynnys, mutta vastakkaisella kaakkoispuolella kynnys puuttuu ja korkeudet alenevat huomaamattomasti vaiheittain. Selänteen korkeudet vaihtelevat 100–260 metriin, mutta korkeimman mäen huippu saavuttaa 280 metrin korkeuden.
Selänteen kaivannoissa esiintyy kivihiilikauden esiintymiä, josta tuotetaan bauksiittia, tulenkestävää savea ja lasinvalmistuksessa tarvittavaa hiekkaa. Selänteen kallioperä on hiekkakiveä ja dolomiittia, joka luokitellaan karstimaaksi. Kallioperä on kuitenkin viime jääkauden aikaisten moreenikerrosten peitäämää. Kallioperä tulee usein näkyviin jokilaaksoissa, missä moreenikerrokset ovat huuhtoutuneet pois. Selänne on pääosin metsämaata, jota on soveltuvin osin raivattu peltomaaksi.
Maantietoa > Vesistöt

Tihvinän selänne on vedenjakaja pohjoisen Itämereen laskevan Nevan vesistöalueen ja kaakkoisen Volgan vesistön välillä. Nevan vesistön suuntaan laskeutuvat selänteeltä sellaiset pitkät joet kuin Olhavanjoen sivujoet Msta ja Oskuja, Laatokkaan laskeva Säsjoki ja Syvärin sivujoet Paksujoki ja Ojatti. Vastakkaiseen eli Volgan vesistön Rybinskin tekojärven suuntaan laskevat Sudan ja Mologan sivuhaarat.